18 ALMINDELIG OVERSIGT 



der stiger efterhaanden som man kommer Syd efter. Af større Fjorde paa denne 

 Strækning maa nævnes Nordre IsortoK, AmerdloK, ItivdleK og Søndre 

 Strømfjord, hvilken sidste ligger i Retningen Nordost til Sydvest og har en Ud- 

 strækning af ca. 170 km. 



Paa denne Del af Yderkysten ligger Kolonien Holsteinsborg ved en lille 

 Vig tæt Nord for Fjorden AmerdloK. 



Syd for Søndre Strømfjord breder Indlandsisen sig i den saakaldte Suk- 

 kertoppens Istunge langt ud over Yderlandet og forener sig med den paa Fjæl- 

 dene her liggende Højlandsis paa en saadan Maade, at det et umuligt at sige, 

 hvor Indlandsisen hører op og Højlandsisen begynder. Yderlandets Bredde indskræn- 

 kes herved til 25—30 km, det bestaar af et højt og vildt Bjærglandskab med smukke 

 alpine Former, der gennemskæres af en lang Række pragtfulde Smaaf jorde, medens 

 den store Evighedsf jord skærer sig dybt ind i Istungen. Den har en Udstræk- 

 ning af 90 km og er en af de mest imponerende Fjorde i Grønland, idet dens in- 

 derste Del til alle Sider er omgivet af Is. som sender henved 40 Bræer ned ad de 

 næsten lodrette Klippevægge. 



Ud for den sydlige Del af denne Istunge ligger Kolonien Sukkertoppen 

 ved en lille Vig paa Sydostsiden af Øen ManîtsoK. 



Istungens sydlige Grænse danne, af Fjorden Søndre IsortoK, som i mere 

 end Halvdelen af sit Løb er tæt fyldt med Ler og Slam, hvorigennem Elvene fra 

 Indlandsisen baner sig Vej udefter. 



Syd for Sondre IsortoK findes følgende store Fjorde. Fiskefjord (NiaKu- 

 ngunaK), bekendt for sin store Fiskerigdom, Godthaab Fjorden: et stort Fjord- 

 kompleks, bestaaende af store Øer med høje Fjælde og brede Sunde, fra hvilke 

 Forgreninger gaar langt ind i Landet. Paa Østsiden af Fjordmundingen ligger 

 Grønlands Hovedstad, Godthaab, paa en lille Halvø, der bestaar af lave Fjælde, 

 omgivet af flade, sumpede Strækninger. Arner alik er en bred, temmelig retlinet, 

 Fjord af ca. 80 km Længde, som sammen med Godthaab Fjorden dannede 

 Centrum i Nordboernes Vesterbygd. Syd for Ameralik Fjorden indskrænkes 

 Yderlandets Brede efterhaanden, indtil den næste store Istunge, Frederiks- 

 haab Isblink, som gaar helt ud til Havet og kun skilles fra dette ved en flad, 

 lav Sandslette. Paa denne Strækning ligger Fjordene Buksefjord (Kanger- 

 dluarssunguaK), Sermilik, Grædefjord (KangerdluarssugssuaK), Fi- 

 skefjorden (KeKertarssuatsiaK) med den tidligere Koloni Fiskenæs 

 og Missionsstedet Lichtenfels, Bjørnesund (Agdlumersat) og Ikåtox, 

 foruden flere mindre Fjorde. — 



Syd for Frederikshaab Isblink er Yderlandet smalt (paa det bredeste ca. 

 68 km). Kolonien Frederikshaab ligger paa en fremspringende Halvø, om- 

 givet af et betydeligt Antal mindre Fjorde, blandt hvilke de vigtigste er Kva- 

 nefjord (kuånersoic), tæt Syd for Frederikshaab, Sermilik, ogsaa kaldet 

 Narssalik, og Sermiliarssuk, begge ret anselige Isfjorde, og Arsuk Fjorden, 

 nærmest bekendt fra det her liggende Kryolitbrud I vi g tût. 



Noget Syd for Arsuk Fjord ligger den store Nunarssuit, skilt fra Fastian- 



